**EUROtoner, s.r.o., Rastislavova 12, 949 01 Nitra**

Nitra, 21.9.2020

Vec: **Výzva na predloženie ponuky**

Spoločnosť EUROtoner, s.r.o., ako obstrávateľ v zmysle § 8 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) Vás žiada o predloženie ponuky v zmysle § 117 ZVO na nižšie špecifikovaný predmet zákazky:

**„Kancelárska technika“**

1. **Identifikácia verejného obstarávateľa:**
2. **Verejný obstarávateľ v zmysle § 8 ods. 1 ZVO:**

**Názov verejného obstarávateľa / obstarávateľa: EUROtoner, s.r.o.**

Sídlo: Rastislavova 12, 949 01 Nitra

Štatutárny zástupca: Melinda Mikleová, konateľ

IČO: 43 892 655

Tel.: +421 901 709 990

E-mail: info@eurotoner.sk

Internetová stránka: https://www.eurotoner.sk/

1. **Miesto predloženia/doručenia ponuky:** e-mailom na adresu vo2@prounion.sk
2. **Kontaktná osoba na prevzatie ponuky:** Ing. Andrej Gero, +421 904 111 456, vo2@prounion.sk
3. **Predmet obstarávania:** tovary
4. **Typ zmluvy, ktorá bude výsledkom verejného obstarávania:** Kúpna zmluva
5. **Podrobný opis predmetu zákazky (predmetu obstarávania):** predmetom zákazky je dodávka kancelárskej techniky.
6. **Predpokladaná hodnota zákazky:** 61 394,43 EUR bez DPH
7. **Miesto a termín dodania predmetu zákazky:** Rastislavova 12, 949 01 Nitra, do 31.3.2021
8. **Lehoty na dodanie alebo dokončenie predmetu zákazky alebo trvanie zmluvy:** do 31.3.2021
9. **Súťažné podklady k výzve na predloženie cenovej ponuky:** Neuplatňuje sa, všetky potrebné informácie sú obsiahnuté v tejto výzve
10. **Financovanie predmetu zákazky:** Integrovaný regionálny operačný program, kód projektu: 302031G715
11. **Lehota na predloženie ponuky:** 30.9.2020 10:00
12. **Spôsob predloženia ponuky:** Uchádzač predloží ponuku e-mailom na adresu vo2@prounion.sk v lehote na predkladanie ponúk, rozhodujúci je termín doručenia ponuky. Ponuka musí byť vo forme podľa bodu 15 tejto Výzvy
13. **Kritériá na vyhodnotenie ponúk s pravidlami ich uplatnenia a spôsob hodnotenia ponúk:** najnižšia cena bez DPH za celý predmet zákazky. Ponuka s najnižšou cenou bude vyhodnotená ako víťazná. Ak sa do vyhodnocovania dostane iba jedna ponuka, poradie sa nestanovuje. Ako platná ponuka bude akceptovaná iba ponuka spĺňajúca všetky vyžadované náležitosti.
14. **Pokyny na zostavenie ponuky:** ponuky sa predkadajú e-mailom na adresu vo2@prounion.sk s heslom: „***SÚŤAŽ Kancelárska technika***“, ktoré je potrebné uviesť v predmete e-mailovej správy. Ponuka sa predkladá v slovenskom jazyku. Ponuky sa predkladajú iba na celý predmet zákazky a zároveň **požadujeme, aby ponuka obsahovala nasledovné doklady a údaje:**
15. **Vyplnený formulár cenovej ponuky** – s uvedením ceny v EUR bez DPH a ceny s DPH v zmysle priloženého Formuláru cenovej ponuky so špecifikáciou v elektronickej verzii (príloha č. 2 tejto Výzvy), vrátane uvedenia identifikačných údajov uchádzača, uchádzač vypĺňa žltou farbou podsvietené bunky). Dokumenty sa predkladajú ako naskenované dokumenty s podpisom a pečiatkou uchádzača
16. **Otváranie ponúk:** 30.9.2020 14:00, miesto, PROUNION a.s., Piaristická 2, 949 01 Nitra
17. **Postup pri otváraní ponúk:** Verejný obstarávateľ preverí oprávnenie uchádzača dodávať tovar v dostupných elektronických registroch. Verejný obstarávateľ overí, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. Verejný obstarávateľ následne preverí, či cenová ponuka obsahuje všetky ocenené položky a zostaví poradie platných ponúk, do úvahy bude braná cena bez DPH za celý predmet zákazky. Ponuka s najnižšou cenou bude vyhodnotená ako víťazná. Ak sa do vyhodnocovania dostane iba jedna ponuka, poradie sa nestanovuje. Ako platná ponuka bude akceptovaná iba ponuka spĺňajúca všetky vyžadované náležitosti. Otváranie ponúk je neverejné.
18. **Lehota viazanosti ponúk**: 31.3.2021
19. **Osoby určené pre styk so záujemcami a uchádzačmi:** Ing. Andrej Gero, +421 904 111 456, vo2@prounion.sk
20. **Ďalšie informácie verejného obstarávateľa:**

Úspešný uchádzač bude vyzvaný na podpis Kúpnej zmluvy. Návrh Zmluvy podľa bodu 5 tejto výzvy je prílohou tejto výzvy.

..........................................................

*Ing. Andrej Gero, poverená osoba*

**Prílohy:**

Príloha č. 1 Návrh Kúpnej zmluvy

Príloha č. 2 Formulár cenovej ponuky so špecifikáciou v elektronickej verzii

Príloha č. 1: Návrh Kúpnej zmluvy

**KÚPNA ZMLUVA**

uzatvorená podľa ustanovenia § 409 a nasledujúcich

zákona č. 513/1991 Zb. Obchodný zákonník v platnom znení

**číslo zmluvy:**

DEFINÍCIA ZMLUVNÝCH STRÁN

**Objednávateľ**

Názov: **EUROtoner, s.r.o.**

Sídlo: Rastislavova 12, 949 01 Nitra

Zastúpený: Melinda Mikleová, konateľ

IČO: 43 892 655

DIČ: 2022503593

IČ DPH: SK2022503593

Tel: +421 901 709 990

E-mail: info@eurotoner.sk

Zapísaný: v OR OS Nitra, odd. Sro, vl.č. 21275/N

Právna forma: spoločnosť s ručením obmedzeným

(ďalej len „objednávateľ")

a

**Dodávateľ (príp. skupina dodávateľov):**

Názov:

Sídlo:

Zastúpený:

IČO:

DIČ:

IČ DPH:

Bankové spojenie:

Číslo účtu IBAN :

Tel:

E-mail:

Dodávateľ je platca DPH

Zapísaný v OR OS ......., odd. ....., vl.č. ........

(ďalej len „Dodávateľ“)

1. **PREAMBULA**
	1. Táto zmluva sa uzatvára ako výsledok obstarávania v zmysle zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov.
	2. Zmluvné strany vyhlasujú, že údaje uvedené v záhlaví tejto zmluvy sú pravdivé a aktuálne a zaväzujú sa vzájomne ihneď oznámiť druhej zmluvnej strane každú zmenu, ktorá by mohla mať vplyv na plnenie záväzkov vyplývajúcich z tejto zmluvy. Zmluvné strany sú si vedomé, že pri neoznámení takejto skutočnosti budú znášať následky, ktoré môžu druhej zmluvnej strane z neznalosti týchto údajov vzniknúť.
	3. Zmluvné strany vyhlasujú, že sú spôsobilé na právne úkony v plnej miere a prejavujú vôľu uzavrieť Kúpnu zmluvu v nasledovnom znení.
	4. Dodávateľ prehlasuje, že vzal na vedomie ciele a potreby objednávateľa, bol oboznámený s jeho požiadavkami.
2. **PREDMET PLNENIA ZMLUVY**
	1. Podkladmi pre uzavretie tejto zmluvy je:
		1. dokumentácia súťaže konanej Objednávateľom podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov, v znení neskorších predpisov,
		2. ponuka predávajúceho zo dňa ……. (príloha č. 9.1).
	2. Predmetom plnenia zmluvy je dodávka zariadení kancelárskej techniky, podľa definície v ponuke predávajúceho podľa bodu 2.1.2. tejto zmluvy, v prípade zariadení je súčasťou dodávky aj ich dodanie, montáž a zapojenie, inštalácia a spustenie, uvedenie do prevádzky.
	3. Dodávateľ sa zaväzuje vykonávať záručný servis do 24 kalendárnych mesiacov od uskutočnenia dodávky.
	4. Dodávateľ vyhlasuje, že v čase uzatvorenia tejto zmluvy je oprávnený a odborne spôsobilý dodávať tovar podľa tejto zmluvy.
	5. Dodávateľ dodá predmet zmluvy na základe objednávky dodávateľa, dodaný bude tovar, ktorý bol Objednávateľom objednaný, za podmienok dohodnutých v tejto zmluve a objednávateľ sa zaväzuje za riadne dodaný tovar zaplatiť dohodnutú cenu podľa pravidiel uvedených v článku 4. tejto zmluvy.
3. **ČAS, TERMÍNY, MIESTO A PODMIENKY DODANIA**
	1. Predmet zmluvy bude dodaný najneskôr do 31.3.2021.
	2. Miestom dodania je: Rastislavova 12, 949 01 Nitra.

* 1. Žiadna zo zmluvných strán nie je zodpovedná za nesplnenie povinností stanovených touto zmluvou alebo za oneskorenie tohto plnenia, pokiaľ bolo spôsobené okolnosťami vylučujúcimi zodpovednosť (ďalej len „vyššia moc“).
	2. Spolu s predmetom plnenia zmluvy odovzdá Dodávateľ Objednávateľovi všetky dokumenty, záručné listy, návody na použitie, servisné podmienky.
1. **ZMLUVNÁ CENA, PLATOBNÉ PODMIENKY**
	1. Cena za predmet zmluvy v rozsahu podľa článku 2. tejto zmluvy je stanovená dohodou zmluvných strán v zmysle zák. č. 18/1996 Z.z. o cenách v platnom znení a je spracovaná na základe podstatných kvalitatívnych a dodacích podmienok určených v  súťažných podkladoch Objednávateľa, premietnutých v  ponuke Dodávateľa zo dňa ............, so zaokrúhľovaním na dve desatinné miesta, ktorý tvorí prílohu číslo 9.1 tejto zmluvy a bol súčasťou predloženej ponuky vo verejnom obstarávaní. Je to celková cena podľa tejto zmluvy vo výške:

|  |  |  |
| --- | --- | --- |
| **Názov predmetu** | **Množstvo** | **Jednotková cena v EUR bez DPH** |
| **Kancelárska technika** | 1 komplet |  |

* 1. DPH bude účtovať Dodávateľ podľa platných predpisov v deň vyhotovenia daňového dokladu – faktúry.
	2. Cenu za predmet tejto zmluvy uhradí kupujúci na základe faktúry, ktorú vystaví Dodávateľ po dodaní predmetu zmluvy. V tomto zmysle musí faktúra obsahovať náležitosti ako daňového dokladu a cenu, označenie povinnej a oprávnenej osoby, adresu, sídlo, číslo zmluvy, číslo faktúry, deň odoslania a deň splatnosti faktúry, označenie peňažného ústavu a číslo účtu, na ktorý sa má platiť fakturovaná suma, označenie predmetu zmluvy, kód projektu 302031G715, odtlačok pečiatky a podpis oprávnenej osoby.
	3. Povinnou prílohou faktúry je dodací list, ktorý obsahuje dátum a miesto dodania predmetu zmluvy, označenie osoby, ktorá predmet projektu odovzdala a jej podpisový záznam a označenie osoby, ktorá predmet projektu prijala a jej podpisový záznam, kód projektu 302031G715.
	4. Splatnosť faktúry je na základe dohody oboch zmluvných strán stanovená do 60 kalendárnych dní odo dňa doručenia faktúry Objednávateľovi spolu s odsúhlasenými prílohami, ak sa strany vopred nedohodnú písomne inak.
1. **VLASTNÍCKE PRÁVO K PREDMETU ZMLUVY**
	1. Vlastnícke právo k predmetu zmluvy prechádza na Objednávateľa úplným zaplatením dohodnutej kúpnej ceny jednotlivých dodaných a zaplatených častí predmetu zmluvy.
2. **ZODPOVEDNOSŤ ZA ŠKODU A VADY**
	1. Nebezpečenstvo náhodnej skazy a náhodného zhoršenia predmetu zmluvy prechádza na Objednávateľa odovzdaním predmetu zmluvy. Dodávateľ znáša akékoľvek nebezpečenstvo škody na predmete zmluvy do doby, kým ho Objednávateľ od Dodávateľa neprevezme.
3. **RIEŠENIE SPOROV**
	1. Zmluvné strany sa zaväzujú riešiť prípadné spory vyplývajúce z tejto Kúpnej zmluvy prednostne formou dohody (zmieru) prostredníctvom svojich zástupcov.
	2. V prípade, že sa spor nevyrieši zmierom, je hociktorá zmluvná strana oprávnená požiadať o rozhodnutie súd.
	3. Spory zmluvných strán neoprávňujú Dodávateľa zastaviť plnenie predmetu zmluvy.
4. **ZÁVEREČNÉ USTANOVENIA**
	1. Práva a záväzky z tejto Kúpnej zmluvy prechádzajú na právnych zástupcov zmluvných strán.
	2. Dodávateľ sa zaväzuje strpieť výkon kontroly/auditu/overovania súvisiaceho s dodávkou predmetu zmluvy kedykoľvek počas platnosti a účinnosti zmluvy o poskytnutí nenávratného finančného príspevku uzatvorenej s poskytovateľom nenávratného finančného príspevku (NFP), a to oprávnenými osobami v zmysle Zmluvy o poskytnutí nenávratného finančného príspevku uzatvorenej medzi Ministerstvom pôdohospodárstva a rozvoja vidieka SR a Objednávateľm pre predmet zmluvy a poskytnúť im všetku potrebnú súčinnosť.
	3. Dodávateľ sa zaväzuje predložiť elektronickú verziu podrobného rozpočtu (vo formáte MS Excel, príloha č. 9.2 tejto Zmluvy), v prípade zmeny rozpočtu Dodávateľ predloží zmenenú verziu v elektronickej podobe (vo formáte MS Excel).
	4. Zmluva nadobúda platnosť dňom jej podpisu oboma zmluvnými stranami.
	5. Táto zmluva nadobúda účinnosť po ukončení kontroly verejného obstarávania zo strany Ministerstva pôdohospodárstva a rozvoja vidieku SR, resp. a je účinná iba v prípade odobrenia verejného obstarávania v rámci ex-post kontroly, ktorého výsledkom je táto Kúpna zmluva.
	6. Dodávateľ vyjadruje podpisom tejto Kúpnej zmluvy súhlas so zverejnením svojich identifikačných údajov v rozsahu, v akom sú uvedené v záhlaví tejto zmluvy.
	7. Okamihom podpisu tejto zmluvy obidvomi zmluvnými stranami je prejavený súhlas s celým jej obsahom.
	8. Meniť alebo doplňovať obsah tejto zmluvy je možné len formou písomných dodatkov, ktoré budú datované, číslované a podpísané oprávnenými osobami za obidve zmluvné strany, a ktoré tvoria neoddeliteľnú súčasť tejto kúpnej zmluvy. Dodatky nadobúdajú platnosť a účinnosť dňom ich podpísania obidvomi zmluvnými stranami.
	9. Ak sa akékoľvek ustanovenie tejto zmluvy stane neplatným v dôsledku jeho rozporu s právnymi predpismi Slovenskej republiky a Európskeho spoločenstva, nespôsobí to neplatnosť celej zmluvy. Zmluvné strany sa v takomto prípade zaväzujú bezodkladne vzájomným rokovaním nahradiť neplatné zmluvné ustanovenie novým platným ustanovením tak, aby bol zachovaný pôvodný účel zmluvy a obsah jednotlivých ustanovení zmluvy.
	10. Zmluvné vzťahy neupravené touto zmluvou sa riadia príslušnými ustanoveniami zákona
	č. 513/1991 Zb. Obchodného zákonníka, v znení neskorších predpisov a súvisiacich právnych predpisov Slovenskej republiky.
	11. Zmluvné strany potvrdzujú, že konali na základe slobodnej vôle, zmluva nebola uzavretá v tiesni za nápadne nevýhodných podmienok, pod nátlakom a že si zmluvu prečítali, jej obsahu porozumeli, súhlasia s ním, a na znak súhlasu ju vlastnoručne podpisujú.
	12. Táto zmluva sa vyhotovuje v písomnej forme v 4 (štyroch) originálnych vyhotoveniach, pričom každá zo zmluvných strán obdrží po 2 (dve) jej vyhotovenia..
5. **PRÍLOHY**
	1. Neoddeliteľnou súčasťou tejto zmluvy je ponuka predávajúceho zo dňa ................
	2. Rozpočet vo formáte MS Excel

V ........................, dňa ....................... V ........................, dňa...........................

*Objednávateľ: Dodávateľ:*

 *EUROtoner, s.r.o.*

*Melinda Mikleová, konateľ*